Agostino Marchetto

Agostino Marchetto (født 28. august 1940 i Vicenza i Italia) er en italiensk kardinal og emeritert kurieerkebiskop og pavelig diplomat.

Liv og virke

Bakgrunn
Agostino Marchetto gikk på skolen Patronato Leone XIII i Vicenza. Deretter studerte han filosofi og katolsk teologi ved presteseminaret i Vicenza.

Prest
Den 28. juni 1964 ble han presteviet for bispedømmet Vicenza bispedømme av biskopen der, Carlo Zinato, i katedralen Santa Maria Annunziata. Etter videre studier fikk Marchetto  lisensiat i katolsk teologi og diplom i pastoralteologi. Han fullførte også opplæring ved Det pavelige diplomatakademi i Roma fra 1964 til 1968.

Marchetto gikk inn i Den hellige stols diplomatiske tjeneste i 1968. Han tjenestegjorde ved nuntiaturene til Zambia (1968–1971), Cuba (1971–1975), Algerie (1975–1978) og Portugal (1978–1981). I tillegg tok han doktorgrad i 1971 ved Lateranuniversitetet i Roma under Giuseppe D'Ercole med arbeidet Episcopato e Primato pontificio nelle decretali pseudo isidoriane. Ricerca storico-giuridica. Fra 1981 var Marchetto nuntiaturråd ved nuntiaturet til Mosambik.

Titulærerkebiskop, pro-nuntius til Madagaskar og til Mauritius
Den 31. august 1985 utnevnte pave Johannes Paul II ham til titulærerkebiskop av Astigi og til pro-nuntius til Madagaskar og Mauritius. Presidenten for den pavelige kommisjon for Vatikanstaten og kardinalbeskytter av Malteserordenen, kardnial Sebastiano Baggio, bispeviet ham i Vicenza den 1. november samme år. Medkonsekratorer var biskopen av Vicenza, Arnoldo Onisto, og hjelpebiskop i Vicenza Carlo Fanton.

Pro-nuntius til Tanzania
Pave Johannes Paul II utnevnte ham til pro-nuntius til Tanzania den 7. desember 1990.

Nuntius til Belarus
Den 18. mai 1994 ble erkebiskop Marchetto apostolisk nuntius til Belarus.

Permanent observatør til FAO, IFAD og WFP
Fra 16. april 1996 virket han i Den hellige stols statssekretariat før Johannes Paul II utnevnte ham til permanent observatør til FNs organisasjon for ernæring og landbruk (FAO) og Det internasjonale fond for landbruksutvikling (IFAD) den 8. juli 1999 og representant til Verdens matvareprogram (WFP).

I tillegg meklet Marchetto mellom partene som en spesiell pavelig utsending under lotterioppstanden i Albania i mars 1997. 

I 1998 deltok han som spesiell pavelig utsending til Sarajevo feiringen som markerte årsdagen for pave Johannes Paul II besøk der.

Den 6. november 2001 utnevnte Johannes Paul II ham til sekretær for Det pavelige råd for pastoral omsorg for migranter og omreisende. 

Agostino Marchetto ble som Vatikanets «migrasjonsminister» ansett som en ubekvem person med sine formaninger. Han klaget til president Nicolas Sarkozy på den dårlige franske bahandlig  med romfolk fra Romania og Bulgaria, samt den italienske regjering under statsminister Silvio Berlusconi om behandlingen av ulovlig innvandrende. Imidlertid ble han rost for sitt engasjement av FNs høykommissær for flyktninger.

Fratreden
Pave Benedikt XVI innvilget Agostino Marchettos fratreden den 25. august 2010. Fra da av ønsket Marchetto å vie seg til akademisk forskning om Det andre Vatikankonsil. Den 13. september 2014 utnevnte pave Frans ham til medlem av Kongregasjonen for folkenes evangelisering.

Erkebiskop Marchetto regnes som en viktig analytiker dav Andre Vatikankosil. Han er tilhenger av den tolkningslinje som pave Benedikt XVI betegnet som «fornyelse i kontinuitet med den ene Kirke». Marchetto rettet sterk kritikk mor den liberale teologiske Bolognaskolen rundt Giuseppe Alberigo. Den 7. oktober 2013 krev pave Frans et utførlig brev til ham der han betegnet  Marchetto som «den beste hermeneutiker vedrørende Det andre vatikankonsil».

Kardinal
I konsistoriet den 30. september 2023 opptok pave Frans ham i kardinalskollegiet som kardinaldiakon med tittelkirken Santa Maria Goretti.  Fordi han alt mer enn 80 år gammel, var han ikke stemmeberettiget i et konklave.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Sebastiano Baggio (1913-1993) *1953 
 Kardinal Agostino Marchetto (1956-) *1993

Skrifter

Monografier

Artikler

Litteratur

Referanser

Italienske kardinaler
Italienske katolske biskoper
Pavelige nuntier
Ambassadører til Madagaskar
Ambassadører til Mauritius
Ambassadører til Tanzania
Ambassadører til Belarus
Linjen Rebiba
Personer fra Vicenza